
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 84
din 28 noiembrie 2016
                 privind aprobarea aderării unor unităţi administrativ - teritoriale la Asociaţia de      Dezvoltare Intercomunitară “AQUA INVEST MUREŞ”


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26.531/31.10.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile art. 8, alin. (3), lit. „c” şi art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare şi ale art. 10 din Legea nr. 241/2006 privind serviciul de alimentare cu apă şi canalizare, republicată; 

Ţinând cont de prevederile art. 13 din Statutul Asociaţiei de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Băla nr. 11 din 12.10.2016 privind aderarea comunei Băla la Asociaţia de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Ideciu de Jos nr. 29/2016 privind aderarea comunei Ideciu de Jos la Asociaţia de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Hodac 25/2016 privind aderarea comunei Hodac la Asociaţia de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Sighişoara nr. 168 din 13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;

Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţii Publice, înregistrat cu nr. 26.533/31.10.2016, prin care se propune aderarea unor unităţi administrativ - teritoriale la Asociaţia de Dezvoltare Intercomunitară “AQUA INVEST MUREŞ”, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 11, art. 36 alin. (2) lit. e), alin. (7) lit. c), art. 45 alin. (2) lit. d) şi f) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare, 

                                                     H O T Ă R Ă Ş T E:

Art. 1. Se încuviinţează aderarea la Asociaţia de Dezvoltare Intercomunitară „AQUA INVEST MUREŞ” a comunei Băla.

Art. 2. Se încuviinţează aderarea la Asociaţia de Dezvoltare Intercomunitară „AQUA INVEST MUREŞ” a comunei Ideciu de Jos.

Art. 3. Se încuviinţează aderarea la Asociaţia de Dezvoltare Intercomunitară „AQUA INVEST MUREŞ” a comunei Hodac.

Art. 4. Se mandatează domnul Toth Tivadar, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze conform art. 1 - 3 din prezenta hotărâre.

Art. 5. Se mandatează domnul Peter Ferenc, Preşedintele Asociaţiei de Dezvoltare Intercomunitară „AQUA INVEST MUREŞ”, să semneze în numele şi pe seama membrilor asociaţi, hotărârea A.G.A., Actul Adiţional la Actul Constitutiv şi Statutul Asociaţiei.

Art. 6. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar Toth Tivadar.

Art. 7. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

        Grabcev Adrian             
                                                                                              Contrasemnează/Avizat pentru legalitate

                   SECRETAR,



                     Bizo Anca
  (Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţii Publice;

  1 ex. Asociaţia de Dezvoltare Intercomunitară „AQUA INVEST MUREŞ”;

  3 ex. U.A.T.-urile care aderează. 

12 ex. 

B.A.

